**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2017 m. balandžio 24 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos socialinės apsaugos ir darbo ministerija |
| **Veiksmų programos prioriteto numeris ir pavadinimas:** | 8 „Socialinės įtraukties didinimas ir kova su skurdu“ |
| **Veiksmų programos konkretaus uždavinio numeris ir pavadinimas:** | 8.3.1 uždavinys „Padidinti labiausiai nutolusių nuo darbo rinkos asmenų integraciją į darbo rinką“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Priemonė Nr. 08.3.1-ESFA-K-413 „Socialinę atskirtį patiriančių asmenų integracija į darbo rinką“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 24,9 mln. eurų |
| **Pagal priemonę remiamos veiklos:** | * + 1. Individualus ar grupinis motyvavimas, asmens poreikių vertinimas, socialinių ir darbinių įgūdžių ugdymas, palaikymas bei atkūrimas;
		2. profesinis orientavimas, informavimas, konsultavimas;
		3. bendrųjų įgūdžių (pvz., skaitmeninio raštingumo, kalbų, verslumo) ugdymas;
		4. profesinis mokymas;
		5. praktinių darbo įgūdžių ugdymas darbo vietoje;
		6. tarpininkavimas ar kita pagalba įsidarbinant ir įsidarbinus;
		7. projektą vykdančio personalo gebėjimų stiprinimas.
 |
| **Pagal priemonę remiamos veiklos arba dalis veiklų bus vykdomos:** |  **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas ...** (*įrašyti Stebėsenos komiteto pritarimo datą)*.**Stebėsenos komiteto pritarimas reikalingas veiklų vykdymui:***(Žymima, jei su šiuo pasiūlymu* ***prašoma*** *Stebėsenos komiteto pritarimo* ***veiklų ar jų dalies*** *vykdymui ne Veiksmų programos teritorijoje)* ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo); ne ES šalyse (taikoma projektams, finansuojamiems iš Europos socialinio fondo);**Stebėsenos komiteto pritarimas nereikalingas, nes:****X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);apribojimai veiklų vykdymo teritorijai netaikomi |
| **Projektų atrankos būdas (finansavimo forma finansinių priemonių atveju):** |  Valstybės projektų planavimas Regionų projektų planavimas**X** Projektų konkursas Tęstinė projektų atrankaFinansinė priemonė |

|  |  |
| --- | --- |
| **Teikiamas tvirtinti:****X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** |  |
| **Projektų atrankos kriterijaus numeris ir pavadinimas:** | 1. Projektai turi atitikti [Socialinės įtraukties didinimo 2014–2020 m. veiksmų plano, patvirtinto Lietuvos Respublikos socialinės apsaugos ir darbo ministro 2013 m. spalio 22 d. įsakymu Nr. A1-588 „Dėl socialinės įtraukties didinimo 2014–2020 m. veiksmų plano patvirtinimo“](http://www.socmin.lt/lt/veikla/koncepcijos-strategijos.html) (toliau – Veiksmų planas), priemonę 2.3.3 „Teikti socialinės integracijos paslaugas pažeidžiamoms asmenų grupėms, siekiant paskatinti jų integraciją į darbo rinką“ |
| **Projektų atrankos kriterijaus vertinimo aspektai ir paaiškinimai:** | Vertinama projektų atitiktis Veiksmų plano priemonei 2.3.3 „Teikti socialinės integracijos paslaugas pažeidžiamoms asmenų grupėms, siekiant paskatinti jų integraciją į darbo rinką“ |
| **Projektų atrankos kriterijaus pasirinkimo pagrindimas:** | Kriterijui nustatyti buvo pasirinkta Veiksmų plano priemonė 2.3.3, nes geriausiai atitinka Veiksmų programos konkretų uždavinį 8.3.1 „Padidinti labiausiai nutolusių nuo darbo rinkos asmenų integraciją į darbo rinką“.Pagal šį kriterijų atrinkti projektai tiesiogiai prisidės prie siekio pagelbėti pažeidžiamoms asmenų grupėms integruotis į darbo rinką ir visuomenę. Atrenkant projektus pagal šį kriterijų, nebus nepagrįstai išskiriamos tam tikros tikslinės grupės iš kitų, nes Veiksmų programos konkretus uždavinys 8.3.1 ir Veiksmų plano priemonė 2.3.3 skirtos pažeidžiamų asmenų grupių integracijai į darbo rinką ir visuomenę |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **2. Pareiškėjo organizacija yra veikianti apskrityje, kurioje bus vykdomas projektas** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jei pareiškėjo organizacija yra veikianti apskrityje, kurioje bus vykdomas projektas. Laikoma, kad pareiškėjo organizacija veikia apskrityje, jei ji yra įregistruota arba turi patalpas toje apskrityje, kurioje vykdys projektą. Tikrinamas pareiškėjo organizacijos buveinės adresas arba galiojanti patalpų nuomos, panaudos, nuosavybės sutartis, sudaryta ne vėliau kaip iki nustatytos paraiškos pateikimo įgyvendinančiajai institucijai datos.Jei pareiškėjo organizacija veikia apskrityje, kurioje bus vykdoma projekto veikla, paraiškai skiriama X balų, jei ne – 0 balų.Apskritį, kurioje bus vykdomas projektas, pareiškėjas nurodo Paraiškos finansuoti iš Europos Sąjungos struktūrinių fondų lėšų bendrai finansuojamą projektą (toliau – Paraiška) 4.1 papunktyje ir paraiškos priede. Nurodoma ta apskritis, kurios gyventojai bus projekto dalyviai. Jei projekto įgyvendinimo metu keičiasi pareiškėjas (projekto vykdytojas), dėl kurio atitikties šiam kriterijui projekto naudos ir kokybės vertinimo metu paraiškai buvo skirti balai, naujasis pareiškėjas (projekto vykdytojas) turi atitikti tą patį kriterijų.Kriterijus taikomas vertinimo ir projekto įgyvendinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant skatinti, kad projektus vykdytų regioninės (vietos) nevyriausybinės organizacijos (toliau – NVO), kurios geriausiai žino tikslinės grupės situaciją, problemas ir gali geriau atliepti vietos gyventojų poreikius, užtikrinti tinkamą projektų planavimą ir įgyvendinimą. Pažymėtina, kad ministerija siekia, kad projekto vykdytojai atliktų ne tik nominalią projekto koordinavimo funkciją, bet ir realiai vykdytų tiesiogines projekto veiklas, patys teiktų paslaugas tikslinės grupės asmenims, o ne vien tik organizuotų paslaugų pirkimą. Regioninių (vietos) NVO įsitraukimas į projektų įgyvendinimą gali padėti užtikrinti veiklos (ypač savanorystės) tęstinumą regione, vietos NVO ir bendruomenių tinklaveikos skatinimą, bendradarbiavimo su savanorius priimančiosiomis organizacijomis tolesnį palaikymą. Visa tai turės teigiamą poveikį pačių regioninių NVO stiprinimui bei įgalinimui, kas atitinka Lietuvos Respublikos Vyriausybės programos, patvirtintos Lietuvos Respublikos Seimo 2016 m. gruodžio 13 d. nutarimu Nr. XIII-82, siekį palaikyti partnerystę, paremtą bendruomenių įgalinimu ir įsitraukimu, tarpžinybiniu bendradarbiavimu, panaudojant nevyriausybinių organizacijų sukauptą gerąją patirtį ir jas paskatinant įsijungti į paslaugų  teikimą; įtraukti ir sutekti galią vietos partneriams, bendruomenėms, verslui, nevyriausybinėms organizacijoms; siekti tvarios regionų plėtros, svarbų vaidmenį suteikiant pačių regionų ir savivaldybių, jų gyventojų, politikų, nevyriausybinių organizacijų iniciatyvumui bei kompetencijai |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS****X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **3. Pareiškėjas turi projektų įgyvendinimo patirties** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jei pareiškėjas yra įgyvendinęs projektus, finansuotus Europos socialinio fondo lėšomis 2007–2013 m. ir (arba) 2014–2020 m. laikotarpiais, Prieglobsčio, migracijos ir integracijos fondo 2014–2020 metų nacionalinės programos, 2007–2013 m. ir (arba) 2014–2020 m. laikotarpiais Europos ekonominės erdvės programų LT05 „Rizikos grupės vaikai ir jaunimas“, LT08 „EEE stipendijų programa“ ir LT10 „Gebėjimų stiprinimas ir institucinis valstybės, paramos gavėjos, ir Norvegijos viešųjų institucijų, vietos ir regioninės valdžios bendradarbiavimas“ lėšomis, Europos ekonominės erdvės finansinio mechanizmo Nevyriausybinių organizacijų programos ir **Lietuvos ir Šveicarijos bendradarbiavimo programos nevyriausybinių organizacijų finansavimo schemos (NVO fondo) lėšomis.** Didesnis balų skaičius skiriamas pareiškėjui, kurio minėtų fondų (programų) lėšomis finansuotų įgyvendintų projektų, kuriuose jis buvo pareiškėjas, skaičius yra didesnis.Vertinant projekto atitiktį šiam kriterijui skaičiuojami minėtų fondų (programų) lėšomis finansuoti projektai, kurie buvo sėkmingai įgyvendinti, t.y. buvo pasiekti suplanuoti rodikliai ir nebuvo fiksuota reikšmingų pažeidimų. Reikšmingu pažeidimu laikomi pažeidimai, kurie pagal minėtų fondų (programų) lėšų administravimą reglamentuojančių teisės aktų nuostatas yra susiję su nusikalstama ir (arba) korupcine veika arba susiję su sisteminiu pažeidimu, kuris yra pasikartojančio pobūdžio ir padarytas dėl didelių projekto vykdytojo trūkumų.Didesnis balų skaičius skiriamas pareiškėjui, kurio minėtų fondų (programų) lėšomis finansuotų įgyvendintų projektų, kuriuose jis buvo pareiškėjas, skaičius yra didesnis. Jei pareiškėjas nėra įgyvendinęs nei vieno projekto, jam skiriama 0 balų, jei yra įgyvendinęs 1 projektą – skiriama X balų, jei 2 projektus – skiriama Y balų, jei 3 projektus – Z balų, jei 4 projektus – U balų, jei 5 projektus – V balų, jei 6 ir daugiau projektų – V balų. (X suprantamas kaip žemiausias balas, V – aukščiausias balas).Vertinama informacija, pateikta paraiškos priede.Jei projekto įgyvendinimo metu keičiasi pareiškėjas (projekto vykdytojas), dėl kurio atitikties šiam kriterijui projekto naudos ir kokybės vertinimo metu paraiškai buvo skirti balai, naujasis pareiškėjas (projekto vykdytojas) turi atitikti tą patį kriterijų.Kriterijus taikomas vertinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą projektams, kurių vykdytojai turi didesnę projektų įgyvendinimo patirtį. Tokia patirtis padės užtikrinti sėkmingą projektų valdymą ir suplanuotų rezultatų pasiekimą. Tai tiesiogiai prisidės prie veiksmų programos uždavinio 8.3.1 „Padidinti labiausiai nutolusių nuo darbo rinkos asmenų integraciją į darbo rinką“ įgyvendinimo |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **4. Regioninė projekto veiklų aprėptis** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu projekto veiklas planuojama vykdyti didesniame skaičiuje savivaldybių, esančių apskrityje, kurioje pareiškėjas planuoja vykdyti veiklą.Laikoma, kad veikla vykdoma savivaldybėje, jei paraiškoje planuojama, kad tos savivaldybės gyventojai sudarys ne mažiau kaip 15 proc. visų projekto tikslinės grupės dalyvių.Prioritetiniai balai skiriami tik tuo atveju, jei pareiškėjas ar partneris yra įregistruotas arba turi patalpas tose savivaldybėse. Tikrinamas pareiškėjo ar partnerio organizacijos buveinės adresas arba galiojanti patalpų nuomos, panaudos, nuosavybės sutartis arba pareiškėjo (partnerio) sudaryta bendradarbiavimo sutartis, suteikianti jiems galimybę naudotis patalpomis. Tikrinamos sutartys turi būti sudarytos ne vėliau kaip iki nustatytos paraiškos pateikimo įgyvendinančiajai institucijai datos.(Alytaus apskr. – 5 sav., Kauno apskr. – 8 sav., Klaipėdos apskr. – 7 sav., Marijampolės apskr. – 5 sav., Panevėžio apskr. – 6 sav., Šiaulių apskr. – 7 sav., Tauragės apskr. – 4 sav., Telšių apskr. – 4 sav., Utenos apskr. – 6 sav., Vilniaus apskr. – 8 sav.). Jei projekto veiklas numatyta vykdyti 1 savivaldybėje, projektui skiriama 0 balų, jei 2 savivaldybėse – X balų, jei 3 savivaldybėse – Y balų, jei 4 savivaldybėse – Z balų, jei 5-6 savivaldybėse – U balų. (X suprantamas kaip žemiausias balas, U – aukščiausias balas).Vertinama Paraiškoje ir paraiškos priede pateikta informacija.Kriterijus taikomas vertinimo ir projekto įgyvendinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą projektams, kuriose labiau užtikrintas teritorinis padengtumas. Tai sudarys sąlygas veiklų naudą gauti skirtingų savivaldybių gyventojų problemas spręsti geografiškai tolygiau. Tai tiesiogiai prisidės prie veiksmų programos 8.3.1 konkretaus uždavinio „Padidinti labiausiai nutolusių nuo darbo rinkos asmenų integraciją į darbo rinką“ įgyvendinimo. Kriterijus padės išvengti projektų dalyvių koncentracijos vienoje savivaldybėje, dėl ko gali kilti grėsmė nepasiekti suplanuotų rezultatų.Pažymėtina, kad Projektų finansavimo sąlygų apraše kvietimo teikti paraiškas lėšos bus paskirstytos pagal apskritis ir vienas projektas galės būti įgyvendinamas tik vienoje apskrityje. Tarpusavyje konkuruos tik tie projektai, kurie paraiškoje nurodys tą pačią apskritį |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **5. Projekte numatytas nuosavas įnašas** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu paraiškoje numatytas nuosavas įnašas ir nurodytas nuosavo įnašo lėšų šaltinis. Nuosavu įnašu laikoma projekto vykdytojo ir (ar) partnerio (-ių) vykdančiojo personalo (vykdančio projektų finansavimo sąlygų apraše numatytas veiklas) darbo užmokesčiui skirta nuosavų lėšų suma, kuria projekto vykdytojas ir (ar) partneris (-iai) prisideda prie projekto įgyvendinimo ir kurią gali sudaryti nacionalinės viešosios lėšos ir (arba) privačios lėšos. Aukštesnis balas skiriamas paraiškoms, kuriose planuojama, kad nuosavo įnašo dalis bus didesnė. Skaičiuojama pagal formulę X=In\*100/B, kur B – visas biudžetas, In – nuosavas įnašas.Paraiškos surikiuojamos nuo paraiškų, kurių biudžetuose nuosavas įnašas sudaro didesnę dalį iki paraiškų, kurių biudžetuose nuosavas įnašas sudaro mažiausią dalį. Daugiausia (X) balų suteikiami pirmosioms 20 proc. paraiškų (jei gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), mažiau (Y) balų – kitoms 20 proc. paraiškų ir t.t. Mažiausiai (V) balų suteikiama paskutinėms 20 proc. paraiškų. Jeigu pirmosios paraiškos, pagal kurias nuosavo įnašo dalis yra vienoda sudaro daugiau nei 20 proc. paraiškų, tuomet visoms joms suteikiama X balų. Tokiu atveju Y balų suteikiama pirmosioms 20 proc. likusių paraiškų, Z balų – kitoms 20 proc. paraiškų ir t.t. Atitinkamai ta pati loginė seka taikoma, jeigu susidaro daugiau nei 20 proc. Y balais vertinamų paraiškų, surinkusių vienodą balų skaičių. Tokiu atveju joms visoms skiriama Y balų, o likusioms tuo pačiu principu suteikiami žemesni vertinimai.Vertinama paraiškoje pateikta informacija.Kriterijus taikomas vertinimo ir projekto įgyvendinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą projektams, kurie planuoja organizacijos lėšomis prisidėti prie projekto įgyvendinimo, taip pademonstruodami organizacijos finansinį stabilumą, gebėjimą dalį veiklų vykdyti nepriklausomai nuo Europos Sąjungos finansinės paramos ir tęstinumo galimybę pasibaigus projektui.Siekiant paraiškos vertinimo metu įsitikinti nuosavo įnašo pagrįstumu bei projekto įgyvendinimo metu užtikrinti projekto vykdytojo įsipareigojimų dėl nuosavo įnašo vykdymo stebėseną ir kontrolę, nuosavu įnašu laikomas tik projekto vykdytojo ir (ar) partnerio vykdančiojo personalo darbo užmokestis |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **6. Pareiškėjo organizacijos vidutinės metinės pajamos kiekvienais metais per paskutinius trejus metus yra ne mažesnės kaip 15 tūkst. eurų** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu pareiškėjo organizacijos metinės pajamos 2014 m., 2015 m. ir 2016 m. yra ne mažesnės kaip po 15 tūkst. eurų. Jei pareiškėjo organizacijos atitinka šį kriterijų skiriama x balų, jei neatitinka - 0 balų.Vertinami kartu su paraiška pateikti finansinės atskaitomybės dokumentai už 2014–2016 m.Kriterijus taikomas vertinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą pareiškėjams, kurie yra užtikrinę finansinį organizacijos stabilumą ir vykdo nepertraukiamą veiklą.Suma nustatyta įvertinus tai, kad organizacija turi turėti: 1) nuolatinius darbuotojus, kurie užtikrina organizacijos vadybą, nuolatinės veiklos vykdymą ir kuriems mokamas bent minimalus atlyginimas bei 2) pridėtinių lėšų, užtikrinančių organizacijos veikimą |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **7. Pareiškėjo organizacija vykdo finansinių ataskaitų auditą** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu pareiškėjo organizacija vykdo finansinių ataskaitų auditą. Balai skiriami, jei kartu su paraiška yra pateikta finansinės ataskaitos audito išvada už 2014 metus ir (arba) 2015 metus ir (arba) 2016 metus, kurioje pateikta teigiama, besąlyginė nuomonė, kuri rodo, kad organizacijos finansinė ataskaita visais reikšmingais atžvilgiais tikrai ir teisingai parodo organizacijos finansinę būklę, veiklos rezultatus ir pinigų srautus, arba sąlyginė nuomonė, kuri rodo, kad organizacijos finansinė ataskaita visais reikšmingais atžvilgiais tikrai ir teisingai parodo organizacijos finansinę būklę, veiklos rezultatus ir pinigų srautus, tačiau yra tam tikrų neatitikimų.Kriterijus taikomas vertinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą pareiškėjams, kurie vykdydami savo veiklą siekia skaidrumo, į tai investuoja atlikdami finansinių ataskaitų auditus ir kurių finansinė būklė, veiklos rezultatai ir pinigų srautai yra tvarkingi ir teisingai pateikiami ataskaitose |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **8. Projekto įgyvendinime dalyvauja savivaldybės administracija ar savivaldybės įsteigtas socialinių paslaugų centras** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu: * pareiškėjas numato bendradarbiauti su tos teritorijos, kurioje planuojama vykdyti projekto veiklas, savivaldybės administracija ar savivaldybės įsteigtu socialinių paslaugų centru. Šiuo atveju kartu su paraiška turi būti pateikta bendradarbiavimo sutartis;
* arba pareiškėjas į projekto partnerius įtraukė tos teritorijos, kurioje planuojama vykdyti projekto veiklas, savivaldybės administraciją ar savivaldybės įsteigtą socialinių paslaugų centrą. Šiuo atveju kartu su paraiška turi būti pateikta jungtinės veiklos sutartis.

Prioritetiniai balai skiriami tik tuo atveju, kai jungtinės veiklos arba bendradarbiavimo sutartys sudarytos su visomis tų teritorijų, kuriose planuojama vykdyti projekto veiklas, savivaldybių administracijomis ar savivaldybių įsteigtais socialinių paslaugų centrais.Jungtinės veiklos arba bendradarbiavimo sutartyje turi būtų nurodytas bendradarbiavimo (jungtinės veiklos) tikslas, kuris turi būti susijęs su aktyvesniu savivaldybės ir/arba savivaldybės įsteigto socialinių paslaugų centro ir pareiškėjo bendradarbiavimu, skatinančiu keistis informacija apie esamas socialinės integracijos paslaugas bei jų poreikį. Toks NVO ir savivaldybės ir/arba savivaldybės įsteigto socialinių paslaugų centro bendradarbiavimas turėtų prisidėti prie efektyvesnio ir kompleksiško socialinės integracijos paslaugų teikimo savivaldybės gyventojams (projekto dalyviams). Taip pat sutartyje turi būti aiškiai nurodyti kiekvienos organizacijos įsipareigojimai ir atsakomybės sritys.Kriterijus taikomas vertinimo ir projekto įgyvendinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant įtraukti savivaldą į projekto įgyvendinimą. Tuo siekiama savivaldybėje didinti žinomumą apie projekto metu teikiamas paslaugas, kurios yra reikalingos savivaldybės gyventojams. Projekto vykdytojo ir savivaldos bendradarbiavimas padidintų paslaugų prieinamumą savivaldybės gyventojams. Pažymėtina, kad savivaldybės atsako už įvairių socialinių ir kitų paslaugų teikimą savo teritorijose, todėl jos veikdamos kartu su NVO daro projekto dalyvių socialinės integracijos procesą sklandesnį ir efektyvesnį.Tai tiesiogiai prisidės prie veiksmų programos uždavinio 8.3.1 „Padidinti labiausiai nutolusių nuo darbo rinkos asmenų integraciją į darbo rinką“ įgyvendinimo  |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **9. Projekto įgyvendinime dalyvauja teritorinė darbo birža**  |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu: * pareiškėjas numato bendradarbiauti su tos apskrities, kurioje bus vykdomas projektas, teritorine darbo birža. Šiuo atveju kartu su paraiška turi būti pateikta bendradarbiavimo sutartis;
* arba pareiškėjas į projekto partnerius įtraukė tos apskrities, kurioje bus vykdomas projektas, teritorinę darbo biržą. Šiuo atveju kartu su paraiška turi būti pateikta jungtinės veiklos sutartis.

Jungtinės veiklos arba bendradarbiavimo sutartyje turi būtų nurodytas bendradarbiavimo (jungtinės veiklos) tikslas, kuris turi sietis su aktyvesniu teritorinės darbo biržos ir pareiškėjo bendradarbiavimu, skatinančiu keistis informacija apie projekto dalyvius, darbo rinką, profesinį mokymąsi, socialinių ir darbinių įgūdžių atstatymo paslaugas. Toks NVO ir teritorinės darbo biržos bendradarbiavimas turėtų prisidėti prie efektyvesnio ir kompleksiško minėtųjų paslaugų teikimo projekto dalyviams (teritorinėje darbo biržoje registruotiems bedarbiams). Taip pat sutartyje turi būti aiškiai nurodyti kiekvienos organizacijos įsipareigojimai ir atsakomybės sritys. Kriterijus taikomas vertinimo ir projekto įgyvendinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant įtraukti teritorines darbo biržas į projekto įgyvendinimą. Tuo siekiama įtraukti į projekto įgyvendinimą svarbius partnerius, nuo kurių priklauso projekto dalyvių socialinės integracijos proceso kokybė ir efektyvumas. Pažymėtina, kad, siekiant pareiškėjo (NVO) ir teritorinės darbo biržos teikiamų paslaugų sinergijos, reikalingas sklandus jų bendradarbiavimas. Todėl teritorinės darbo biržos veikdamos kartu su NVO daro projekto dalyvių socialinės integracijos procesą sklandesnį ir efektyvesnį.Tai tiesiogiai prisidės prie veiksmų programos uždavinio 8.3.1 „Padidinti labiausiai nutolusių nuo darbo rinkos asmenų integraciją į darbo rinką“ įgyvendinimo |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **10. Projekto kokybė** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu projekto turinys, numatytos veiklos, planuojamas jų įgyvendinimas, laukiami rezultatai yra pagrįsti, nuoseklūs, veiksmingi.  Vertinant projekto kokybę, turi būti įvertinti šie kokybiniai projekto aspektai:* aiškiai identifikuota tikslinė grupė ir pagrįstas jos pasirinkimas, išanalizuotos ir aprašytos tikslinės grupės problemos ir poreikiai, analizėje naudojami statistiniai ir kt. tyrimai, vertinimų duomenys, aiškiai aprašyti tikslinės grupės asmenų įtraukimo į projekto veiklas būdai (mechanizmas);
* projekto veiklų (paslaugų) atitikimas tikslinės grupės poreikiams bei problemoms spręsti (paslaugų turinys, paslaugų apimtys, darbo metodai, nuoseklumas, trukmė)
* projekto veiklos (paslaugos tikslinei grupei) atitinka projekto tikslus, planuojamus rezultatus ir gali užtikrinti teigiamus tikslinės grupės asmenų situacijos darbo rinkoje pokyčius;
* projekto partnerių pasirinkimo/nepasirinkimo pridėtinė vertė ir jų įtaka sėkmingam projekto įgyvendinimui;
* aiškiai identifikuotos projekto rizikos ir numatytos rizikų valdymo priemonės;
* projektui įgyvendinti numatytos lėšos yra racionaliai ir efektyviai suplanuotos.

Vertinamos tik tinkamos finansuoti veiklos.Atliekamas ekspertinis vertinimas, suteikiant nuo 0 iki X balų. Atliekant vertinimą vertinami visi aukščiau išvardinti aspektai ir po to suteikiamas atitinkamas balų skaičius.Vertinama informacija, pateikta paraiškoje, paraiškos priede, užpildytame pagal Aprašo 3Priedą, viešai prieinama informacija: statistiniai duomenys, tyrimai, darbo rinkos informacija ir kita.Kriterijus taikomas vertinimo ir projekto įgyvendinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant kompleksiškai įvertinti projekto kokybę. 10 kitų prioritetinių projektų atrankos kriterijų vertina daugiau kiekybinius projekto parametrus. Ekspertinis vertinimas suteikia galimybę įvertinti projekto visumą ir jo kokybę, pasitelkiant tiek kiekybinius duomenis, tiek ir kitą informaciją, pateiktą paraiškoje bei viešai prieinamuose šaltiniuose |

Socialinės apsaugos ir darbo ministerijos viceministras \_\_\_\_\_\_\_\_\_\_ Eitvydas Bingelis

 (ministerijos atsakingo asmens pareigų pavadinimas) (parašas) (vardas ir pavardė)